1981- आज ही के दिन बिहार के मानसी से सहरसा जा रही एक ट्रेन हादसे का शिकार हो गई थी। बागमती पुल पार करते वक्त अचानक ड्राइवर ने ब्रेक लगा दिया था। इससे ट्रेन की बोगियां नदी में जा समाई थी। इस हादसे में 500 लोगों की मौत हो गई थी। हालांकि कई रिपोर्ट में मौतों की संख्या 800 से 1000 तक बताई गई हैं। 9 बोगी वाली इस ट्रेन में करीब 1000 पैसेंजर थे। यह देश के सबसे बड़े रेल हादसों में से एक है। हालांकि ड्राइवर ने ब्रेक क्यों लगाया था इसका खुलासा नहीं हो पाया है। कहा जाता है कि जब ट्रेन बागमती नदी को पार कर रही थी, तभी ट्रैक पर गाय आ गई थी, जिसे बचाने के चक्कर में ड्राइवर ने ब्रेक लगाया था।